Rætturin til alment innlit fevnir um øll skjøl í einum máli, eisini kort, tekningar og journalyvirlit. Er umsøkjarin partur í málinum, hevur hann víðari heimildir til innlit. Tórshavnar kommuna vil hava fullan opinleika og gjøgnumskygni í umsitingini og gevur sum meginregla borgarunum innlit í øll skjøl. Tó kann kommunan ikki geva innlit í upplýsingar viðvíkjandi privatu ella fíggjarligu viðurskiftunum hjá einum persóni, ávís innanhýsis skjøl og tilfar, ið er fevnt av tagnarskyldu. Vilt tú hava innlit í eitt mál, skalt tú seta teg í samband við Snarskivuna tlf. 30 20 10, sum gevur nærri leiðbeiðing. Faldari um alment innlit Kommunan hevur gjørt ein faldara um alment innlit. Her kanst tú fáa vegleiðing um, hvussu tú biður um alment innlit, hvørji skjøl eru undantikin innliti og hvørjir kærumøguleikar eru.